" منشكوري نعمت كأمانن "
﴿25 فيبرواري 2011/ 22 ربيع الاول 1432 ه﴾
سيدغ جمعة يغ درحمتي الله،
فد هاري جمعة يغ بركة دان ددالم مسجد يغ موليا اين، ساي برفسان كفد ديري ساي دان كفد سيدغ جمعة يغ منجادي تتامو الله سكالين ماريله سام۲ كيت منيغكتكن كتقواءن كيت كفد الله سبحانه وتعالى دغن برسوغضوه-سوغضوه ملقساناكن سضالا فرينتهث دان منيغضلكن سضالا لارغنث. موده-مودهن كيت منجادي أومت يغ ترباءيق، أومت خونتوه دان ممفراوليهي كبهاضين ددنيا دان دأخيرة. منبر فد هاري اين اكن مثمفايكن خطبة برتاجوق: "منشكوري نعمت كأمانن".
مسلمين يغ درحمتي الله،
كامانن اداله انوضره توهن دان مروفاكن ساتو كنعمتن يغ تيغضي نيلايث ددالم كهيدوفن ماءنسي سامادا دفريغكت اينديؤيدو، مشاركت اتاو برنضارا دمي كباءيقكن أومت سجاضت. دالم سجاره كتامادونن ماءنسي سنديري تله منونجوقكن بتاف نعمت كأمانن ممبري كسن اونتوق كمعمورن دان كسجهتراءن دنيا. كأمانن برارتي كيت بيبس دري بهاي، بنخان، مالافتاك، بيبس درفد كجاهتن، كخلاكاءن، دان لاين۲. دغن كأمانن كيت دافت ملاكوكن اوروسن كهيدوفن دنيا تنفا مراسا تاكوت، ضرون دان دغنث جوض بوليه ممباوا باثق كباءيقكن سرتا رزقي كفد ماءنسي ايت سنديري دان نضارا. فرمان الله سبحانه وتعالى دالم سوره النهل ايات 112 :
مقصودث: "دان الله ممبريكن ساتو مثل-ث; سبواه نضري يغ أمان داماي دان تنترام، يغ دداتغي رزقيث يغ ميواه دري تياف۲ تمفت، تتافي فندودوقث كوفوركن نعمت۲ الله ايت، مك الله مراساكنث كلافرن دان كتكوتن دسببكن اف يغ مريك تله لاكوكن."
ممليهارا كأمانن اداله سواتو يغ دتونتوت دالم كهيدوفن تنفا مغيرا انوتن اضام، بغسا اتاو كتورونن. نبي إبراهيم عليه سلم سماس منروك فمبوكاءن مكه سباضاي فوست عباده دان تانه سوخي تله مندعاءكن اضر مكه دكورنياكن الله سبحانه وتعالى دغن كأمانن دان كمعمورن. اين دجلسكن دالم فرمان الله سبحانه وتعالى ددالم سوره البقرة ايات 126 :
مقصودث :"دان ﴿ايغتله﴾ كتيك نبي إبراهيم بردعاء دغن بركات: "واهاي توهنكو! جاديكنله ﴿نضري مكه﴾ اين، نضري يغ أمان سنتوسا، دان بريكنله رزقي دري برباضاي جنيس بواه-بواهن كفد فندودوقث، ياءيت اورغ۲ يغ برايمان كفد الله دان هاري أخيرة دانتارا مريك". الله برفرمان: "﴿فرموهوننمو ايت دتريما﴾ تتافي سسيافا يغ كوفور دان ايغكر مك اكو اكن بري جوض اي برسنغ-سنغ منعمتي رزقي ايت باضي سمنتارا ﴿ددنيا﴾، كمودين اكو ممقساث ﴿دغن مغهيريتث﴾ كعذاب نراك، دان ﴿ايتله﴾ سبوروق-بوروق تمفت كمبالي."
ايات اين منضسكن بهاوا كأمانن اداله اساس اوتام دالم منضقكن اضام الله سبحانه وتعالى دان مغاءيمارهكن سسبواه نضارا. فرلو كيت إنصافي بتاف روضي دان مالغث نضارا۲ يغ دلندا ككاخاوان، فرسغكيتاءن دان فرفخاهن. نضارا۲ بركناءن بوكن سهاج كتيغضالن دان موندور دالم اسفيك كماجوان دان فمباغونن متيريال سرتا سفيريتوال، ماله كسلامتن هيدوف سهارين فون سنتياس ترانخم. جوسترو ايت، إسلام منولق كراس ضرقكن۲ يغ مغضوناكن ككراسن اونتوق مغنخم كأمانن سسبواه نضارا سفرتي ملاكوكن روسوهن، فمبرونتقكن دان ففراغن. سؤال انخمن اين فرلو دامبيل فرهاتين اوليه سموا فيهق كران اي ممبابيتكن مسئله كسلامتن رعيت. سكيراث فركارا اين تيدق دفنوهي، مك اكن جاتوه سسبواه بغسا دان اكن هنخورله سسبواه نضارا.
مسلمين يغ درحمتي الله،
انوضره كأمانن دان كهرمونيان نضارا مستيله دشكوري دان دفرتاهنكن دغن برسوغضوه-سوغضوه اوليه سلوروه ورضانضارا. دالم حال اين، إسلام منونتوت بهاوا خينتاكن كأمانن نضارا سباضاي تندا اورغ يغ برايمان دان برشكور. سضالا بنتوق فرجواغن ممفرتاهنكن كأمانن دان كسلامتن اداله سباهاضين درفد عباده دان تندا جهاد كيت دجالن الله. دالم كونتيكس كشكورن ترهادف نعمت الله سبحانه وتعالى اين، سخارا رياليتيث كيت دافت بنديغكن دغن نضارا۲ لاين ددنيا يغ سنتياس تردده كفد فلباضاي انخمن سفرتي بنخان بنجير، ضمفا بومي، كماراو، لتوفن ضونوغ برافي، ريبوت تاوفن، ففراغن، روسوهن، كلافرن سرتا كميسكينن.
اوليه دمكين، كيت سفاتوتث ممتيق ضوضوسن حكمه ترسبوت اضر كيت تيدق لوفا ديري دان سنتياس منشكوري نعمت كأمانن دان كداماين يغ دليمفه دان دأنوضرهكن كفد نضارا كيت اين دان ستروسث بروسها مندكتكن ديري كفد الله سبحانه وتعالى دغن مماتوهي دان ملقساناكن سموا فرينتهث سرتا منيغضلكن سضالا لارغنث. فرمان الله سبحانه وتعالى دالم سوره الانعام ايات 82:
مقصودث :"اورغ يغ برإيمان دان تيدق منخمفوركن إيمان مريك دغن كظاليمن، باضي مريك ايتله كأمانن دان مريكله يغ مندافت فتونجوق."
سجاره تله ممبوقتيكن رونتوهث تمدون اومت۲ تردهولو سفرتي قوم ثمود، عد دان فرعون اداله كران ككوفورن دان كظاليمن يغ تله دلاكوكن اوليه مريك سنديري. ضولوغن اين تيدق منشكوري نعمت كأمانن يغ دبريكن اوليه الله سبحانه وتعالى. مانكالا تضاهن شرع فولا تيدق سضن سيلو دلغضاري. مريك ممبلاكغي فندوان فارا نبي سهيغض مثببكن هنخورث نضارا مريك. مريك منجادي سومبوغ دان اغكوه دغن اف يغ تله دكورنياكن اوليه الله سبحانه وتعالى سداغكن اف يغ مريك ميليكي ايت هاثله برصفة سمنتارا سهاج.
مسلمين يغ درحمتي الله،
دنضارا كيت دغن نعمت كأمانن اين رعيت دافت هيدوف دغن أمان داماي، دافت ملاكوكن فروسيس فنديديقن سفنجغ حياة تنفا راس تاكوت اونتوق كسكوله، كليه اتاو مسجد دان سباضايث. كيت جوض دافت ملاكوكن عبادت كفد الله سبحانه وتعالى دغن سمفورنا سفنجغ ماس، هيدوف برمشاركت دغن مغمالكن سيستم معاملة دان منكاهات سخارا تراتور تنفا اد ككاخاوان دان فنينداسن انتارا كيت. دغن كأمانن كيت جوض مندافتي فلواغ كرجاي يغ بضيتو لواس لاضي حلال سامادا دالم سيكتور كراجاءن اتاو سواستا. ليهتله براف راماي رعيت نضارا اسيغ يغ داتغ كنضارا اين سمات-مات اونتوق منخاري فكرجاءن دان مندافت فندافتن يغ لوماين. كيت جوض بيبس درفد وابق فثاكيت دسببكن سيستم فغوروسن كصيحتن يغ امت باءيق. رعيت نضارا كيت جوض بيبس برضرق كمان ساج سامادا سياغ اتاو مالم تنفا مراسا تاكوت اتاو ضرون اونتوق ملقساناكن فلباضاي اوروسن كهيدوفن.
باضي ممستيكن كأمانن اين ترفليهارا سفنجغ ماس مك رعيت دنضارا اين خصوصث أومت إسلام دتونتوت مغمالكن خارا هيدوف برتوليرنسي انتارا كيت دغن مغمبيل كيرا كفنتيغن سموا قوم سامادا دري سضي اضام، بوديا، فوليتيك، اديولوضي دان لاين۲. نامون دالم فد ايت أومت إسلام جوض دايغتكن اضر تيدق ترفغاروه دغن اليرن۲ فميكيرن بارو يغ بوليه ممخه-بلهكن أومت إسلام دان مميسوغكن عقيدة مريك سفرتي فلوراريسم اضام اتاو وحدة الاديان يغ مثامكن انتارا اضام ددنيا اين. والاوفون نضارا كيت مغمالكن كبيبسن براضام دان ممبنركن اضام۲ لاين دعمالكن، نامون فرسوالن عقيدة تيدق بوليه دكومفرومي انتارا قوم دنضارا اين. ايغتله بهاوا اضام إسلام اداله اضام فرسكوتوان دان هندقله كيت مماتوهي دان مغإيعتراف حق ماسيغ۲ سباضاي مان يغ ترمكتوب دالم فرلمباضان دان اوندغ۲ نضارا.
مغأخيري خطبة فد ميغضو اين، منبر ايغين مغمبيل كسمفتن اونتوق مراكمكن فغهرضان كفد فيهق كراجاءن خصوصث كفد فردان منتري، مجليس كسلامتن نضارا، اضينسي۲ كراجاءن لاين دان كفد فيهق۲ يغ ترليبت داتس اوسها ممباوا فولغ رعيت دان فلاجر مليسيا يغ برادا دنضارا مصر. مغيكوت لافورن كمنترين لوار نضري سراماي 8،341 رعيت دان فلاجر كيت سلامت فولغ كتانه اير. سسوغضوهث اوسها اين اداله اوسها يغ تولوس إخلاص درفد فيهق كراجاءن ددالم ممفستيكن كسلامتن دان كأمانن كفد رعيت ترجامين والاوفون دمان مريك برادا. منبر ايغين مغيغتكن كفد كيت سموا خصوصث كفد أومت إسلام، امبيلله إعتبر اف يغ برلاكو دلوار سان دغن سام۲ كيت منجاض كأمانن دان كتنترامن نضارا كيت اين باضي ممستيكن فمباغونن نضارا دان كسجهتراءن رعيت تروس برككالن. كيت جوض بردعا سموض كامانن د نضارا۲ يغ سداغ برضولق اكن فوليه سفرتي سديا كالا دان مغهارف موده-مودهن فلاجر مليسيا يغ فولغ دافت كمبالي اونتوق منروسكن فغاجين مريك دغن سلامت. ايغتله بهاوا منشكوري نعمت كأمانن مروفاكن سباهاضين درفد تونتوتن إسلام .
ماريله سام۲ كيت مرنوغ فرمان الله سبحانه وتعالى دالم سوره النمل ايات 89:
مقصودث:"سسيافا يغ داتغ دغن كباجيكن مك اي اكن بروليه يغ لبيه باءيق درفدث، دان مريك اكن بروليه كأمانن فد هاري قيامة."
snd_Arab bjn_Arab snd_Arab bjn_Arab pbt_Arab bjn_Arab ace_Arab bjn_Arab bjn_Arab bjn_Arab pbt_Arab ace_Arab bjn_Arab bjn_Arab bjn_Arab pbt_Arab bjn_Arab bjn_Arab bjn_Arab bjn_Arab ace_Arab